Soleidae is 'n vis-familie wat hoort tot die orde Pleuronectiformes. Daar is 30 genera met ten minste 120 spesies wat hoort tot dié familie. Sewentien van die spesies kom aan die Suid-Afrikaanse kus voor. Die visse van die familie se koppe en lyf is baie plat. Die oë is langs mekaar aan die regterkant van die kop. Die dorsale vin begin by die oë en die bekken- en anale vinne is een vin wat by die bek begin. Die pektorale vinne is goed ontwikkel. Die familie verkies water nie dieper as 300 m nie en verkies sanderige of modderige bodems. Die volgende genera word in Suid-Afrika gevind: Austroglossus Austroglossus microlepis - Weskustongvis Austroglossus pectoralis - Ooskustongvis Barnardichthys Barnardichthys fulvomarginata - Suurlemoen-tongvis Heteromycteris Heteromycteris capensis - Kaapse tongvis Pardachirus Pardachirus marmoratus - Gespikkelde tongvis Pegusa Pegusa nasuta - Swarthand-tongvis Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7